Fiume Vèneto 2013 Fiume Vèneto el xe on comune de 11 494 abitanti inte ła provincia de Pordenon. El xe el 10° comun piasè popołoxo de ła provincia co un taso del 10% 'nti ultimi diexe ani e el dista gnanca 10 km da 'l caołogo La storia de Fiume no la ze tanto longa, causa la marginałità del picenin inglomerà urban. I primi centri i xe stai piceni vilagi de l'età del Bronzso, anca se a Bania i ga fat rilevamenti de resti de un vilagio pi vecio. In epoca romana gera una villa dove incuò ghe stà la frazsion "Tavella". La storia medievàl de Fiume la ga poca rilevansa, ma el soo terèn el xe cità inte el "diploma de Ottone III", otenendo la denominazsion de comun. Inte'a Località de Tavella se cata la prima ciesa del comun, risalente al X sec. Le varie frazsion le gera divise soto diversi paroni finquando 'rivò La Serenissima che la unì tutti i paes soto Fiume come capoluogo. Da qui le nase le rivałità intrà Fiumani, che i parla in vèneto, e Banioti, in furlan, , anca se incuò, vol l'imigrazsion o vol che i tosati i va tuti a scoła insenbrai, la tende a sconparir. Anca grazsia al dominio veneto in sta tera se tacò a ciacolàr in vèneto, anca se el lesico el se preso dal furlan. Dopo la caduta de Venexia il comun pasò prima soto Napoleòn, poi soto i Austriaci grazsie a Campoformido. El Paès de Fiume entra inte el Regno d'Italia inte el 1866 e ghe se taca al nome la paroła "Veneto", par no confondarlo co la pi famosa zità de Fiume d'Istria . "Villa Bice", incuò sede del'Asilo Ciesa de "Santa Maria" in Tavella Ciesa de "San Gerolamo" a Marzinis "El Mortol", un bràz del fiume tajà fora a fin '800 par retificar el corso par le turbine idroeletriche del cotonificio venexian Risorgive inte'i dintorni de Bania Laghi de Cesena Elia Antonio Liut, pilota de la Prima Guera Mondial, primo trasvolador de le Ande Serafina Gregoris, sora beata de l'ordine dee "Francescane di Cristo Re" Federico Barbaro, misionario e tradutore Fiumettopoli, manifestazsion legada al fumeto in zeneràl "Sagra dello Struzzo", in Setenbre dal 1997, loc.